钦定古今图书集成/历象汇编/庶征典/第145卷 > 《梦捧日赋》〈以神遇辉烛兆发嘉祥为韵〉蒋防
## 钦定古今图书集成/历象汇编/庶征典/第145卷 > 《梦捧日赋》〈以神遇辉烛兆发嘉祥为韵〉蒋防

灵降嘉梦，天垂至阳。诚发身之兆朕，符翊圣之祯祥。
所谓“神而遇，暗而章。息冲澹之居，于于而自得；见贞
明之质，暧暧而弥光。”倏尔疑升，瞰兮下烛。曈昽甘寝
之所，恍惚曾泉之曲。抚金乌之翼，匪隔云霄；驻羲和
之车，乍回昏“相。夫卑高莫邻，授受何因，忽煌煌而
委照，值默默而凝神。寂其神，乃无间而通碧落；上其
手，自有昊而得红轮。缥缈魂交，光芒，景附肘腋辉烁，
襟怀煦妪。类衔规于远山，同抱璧于中路。在忘形之
际，用示无私；当向晦之时，将祛未寤。岂不以精诚可
托，光阴可驻，从九霄之降祉，表千载之嘉遇者也。”故
曰：“道契幽微，天且不违，肸蚃阴骘，指掌阳辉，载营魄
而虚无默住，荷灵贶而照烛潜依。至若冥蒙上越，埃
𡏖中歇，始悠悠以神契，俄赫赫而明发，验扶桑之际，
其往阻修，偶支枕之时，其来倏忽。是知天无亲，降灵
而非遐，神不昧独幽而不赊。不然，何虚徐衽席，承奉
光华，高眠而不惊不悚，见瑞而可仰可嘉，然则荀令”
之谈足征，程昱之荣有兆。常眷眷于天路，每拳拳于
云表。周旋寤寐，偃仰昏晓。庶照临之理感通，知葵藿
之诚不小。